Primele 10 zile de mandat ale lui Joe Biden: Pe ce se va concentra noua administrație de la Washington.
Noul preşedinte al SUA, Joseph Biden, intenţionează să emită zeci de ordonanţe executive în primele zece zile de mandat. Ordonanțe pentru reglementări în domeniul economic, pentru protejarea mediului, în sistemul medical şi în materie de imigraţie.
Potrivit unui plan obţinut de publicaţia The Hill, Joseph Biden va emite 53 de ordonanţe prezidenţiale în primele zece zile ale mandatului, pentru remedierea rapidă a unor politici elaborate de Administraţia Donald Trump şi pentru configurarea propriei abordări politice.Primele decizii prezidenţiale vor viza redresarea economiei SUA, protejarea mediului înconjurător, domeniul medical şi imigraţia.Noua Administraţie de la Washington se va concentra pe abordarea în mod prioritar a celor "patru crize" – pandemia, problemele climatice, economia şi inegalităţile sociale.Primele ordonanţe prezidenţiale vor decide obligativitatea purtării măştilor medicale la nivel federal, prelungirea moratoriului privind evacuările din case în cazul întârzierii achitării creditelor, anularea unor restricţii de călătorie impuse de Administraţia Donald Trump şi sistarea lucrărilor la zidul de la frontiera dintre SUA şi Mexic.Joseph Biden intenţionează să reinstituie politici din timpul Administraţiei Barack Obama care vor reglementa strict transferul de echipamente militare departamentelor locale ale poliţiei, un subiect care a ajuns în centrul atenţiei în contextul protestelor antirasism.